शीर्षक: प्रेस रिव्ह्यू : लष्कर-ए-तोयबात गेलेला काश्मिरी तरुण आईच्या हाकेनं घरी परतला\nवरील काल्पनिक लेखाचे शीर्षक दिल्यास, लेखाची कल्पना करा.\n
लष्कर-ए-तैयबामध्ये सामील झालेल्या माजिदची 'घरवापसी.'

मूळ अनंतनागचा रहिवासी असलेला 20 वर्षांचा माजिद खान कॉमर्सचा दुसऱ्या वर्षाचा विद्य़ार्थी आणि त्याच्या क्लबचा एक लोकप्रिय फुटबॉलपटू आहे.

हिंदुस्तान टाइम्सनं दिलेल्या वृत्तानुसार गेल्या आठवड्यात तो लष्कर-ए-तोयबामध्ये भरती झाला होता. मग हातात AK-47 धरून असलेल्या माजिदचं एक छायाचित्र सोशल मीडियावर पसरल्यानंतर त्याच्या कुटुंबीयांना धक्काच बसला होता.

यानंतर माजिदच्या आईनं त्याला परतण्याची खूप विनवण्या केल्या. त्यांचं तसं एक व्हीडिओही सोशल मीडियावर व्हायरल झालं होतं.

अखेर आपल्या आईच्या हाकेला साद देत माजिद त्यानं शरणागती पत्करली. 

पोलिसांसोबत झालेल्या संघर्षात माजिदच्या एका मित्राचा मृत्यू झाला होता. या घटनेनं चिडून तो लष्कर-ए-तोयबामध्ये गेला होता, असं भारतीय सेनेनं सांगितलं. 

तर 'त्याला आपली चूक कळली आणि तो स्वत:च परतला. म्हणून त्याच्यावर कुठलाही खटला चालणार नाही', असंही सेनेनं पुढे म्हटलं आहे.

माजिदच्या परतण्यावर जम्मू आणि काश्मीरच्या मुख्यमंत्री मेहबुबा मुफ्ती यांनी आनंद व्यक्त केला आहे. "आईच्या प्रेमाचा विजय झाला," असं ट्वीट त्यांनी केलं आहे. 

जयललिता यांच्या बंगल्यावर आयकर विभागाची धाड 

तामिळनाडूच्या दिवगंत मुख्यमंत्री जे. जयललिता यांच्या पोज गार्डन येथील बंगल्यावर आयकर विभागाने काल रात्री धाड टाकली. त्यांच्या घरातील लॅपटॉप, एक कॉम्प्युटर आणि हार्डडिस्क्स जप्त करण्यात आली आहे, असं वृत्त 'द हिंदू'ने दिलं आहे.

जयललिता यांच्या निधनानंतर त्यांच्या निकटवर्तीय समजल्या जाणाऱ्या व्ही. के. शशिकला या याच बंगल्यामध्ये राहत होत्या. सध्या शशिकला बेहिशेबी मालमत्ता प्रकरणात दोषी आढळल्यावर तुरुंगात आहेत. 

बंगल्यात असलेल्या कॉम्प्युटर्समधील पुरावे नष्ट करण्याचा कट शिजला आहे, अशी टिप आयकर विभागाला मिळाल्यानंतर त्यांनी ही कारवाई केली, असं द हिंदूने म्हटलं आहे. 

शुक्रवारी रात्री पडलेल्या या धाडीनंतर थोड्याच वेळातच पोज गार्डनमध्ये अण्णा द्रमुक पक्षातील कार्यकर्त्यांची गर्दी जमली. काही कार्यकर्त्यांनी आयकर विभागाचा निषेध केला तर काही कार्यकर्त्यांनी आत्मदहनाचा प्रयत्न केला.

पोलिसांनी त्यांना थांबवून ताब्यात घेतलं आहे. 

देशाची राजधानी नागपूर करा - श्री. श्री. रविशंकर 

दिल्लीच्या वाढलेल्या प्रदूषणामुळे देशाची राजधानी नागपूर करण्यात यावी, अशी इच्छा आध्यात्मिक गुरु श्री...